สรุปภาวะตลาดต่างประเทศ ประจำวันที่ 17 ม.ค. 2563
สรุปภาวะตลาดต่างประเทศ ประจำวันที่ 17 ม.ค. 2563
สรุปภาวะตลาดต่างประเทศ ประจำวันที่ 17 ม.ค. 2563
20 ม.ค. 2563

ดัชนีดาวโจนส์, S&amp;P500 และ Nasdaq ตลาดหุ้นนิวยอร์กปิดบวกทำนิวไฮอีกครั้งเมื่อวันศุกร์ (17 ม.ค.) โดยได้แรงหนุนจากการเปิดเผยข้อมูลเศรษฐกิจที่แข็งแกร่งของสหรัฐและจีน รวมถึงผลประกอบการที่สดใสของบริษัทจดทะเบียนในสหรัฐ ก่อนตลาดหยุดยาวในช่วงสุดสัปดาห์นี้  เนื่องจากตลาดหุ้นวอลล์สตรีทจะปิดทำการในวันจันทร์ เนื่องในวันมาร์ติน ลูเธอร์ คิง จูเนียร์
ดัชนีเฉลี่ยอุตสาหกรรมดาวโจนส์ปิดที่ 29,348.10 จุด เพิ่มขึ้น 50.46 จุด หรือ  +0.17%, ดัชนี S&amp;P500 ปิดที่ 3,329.62 จุด เพิ่มขึ้น 12.81 จุด หรือ +0.39% และดัชนี Nasdaq ปิดที่ 9,388.94 จุด เพิ่มขึ้น 31.81 จุด หรือ +0.34%
 
ตลาดหุ้นยุโรปปิดบวกเมื่อวันศุกร์(17 ม.ค.) และปิดที่ระดับสูงสุดเป็นประวัติการณ์ เนื่องจากนักลงทุนได้แรงหนุนจากแนวโน้มการเจรจาการค้าในเชิงบวกระหว่างสหภาพยุโรป (EU) และสหรัฐ รวมถึงความเชื่อมั่นเกี่ยวกับสัญญาณการฟื้นตัวของเศรษฐกิจจีน
ดัชนี Stoxx Europe 600 บวก 0.96% ปิดที่ 424.56 จุด
ดัชนี CAC-40 ตลาดหุ้นฝรั่งเศสปิดที่ 6,100.72 จุด เพิ่มขึ้น 61.69 จุด หรือ +1.02%, ดัชนี DAX ตลาดหุ้นเยอรมันปิดที่ 13,526.13 จุด เพิ่มขึ้น 96.70 จุด หรือ +0.72% และดัชนี FTSE 100 ตลาดหุ้นลอนดอนปิดที่ 7,674.56 จุด เพิ่มขึ้น 64.75 จุด หรือ +0.85%
 
ตลาดหุ้นลอนดอนปิดบวกเมื่อวันศุกร์(17 ม.ค.) แตะระดับสูงสุดในรอบกว่า 5 เดือน โดยได้แรงหนุนจากข้อมูลการขยายตัวของเศรษฐกิจจีน และเงินปอนด์ที่อ่อนค่าลง หลังจากการเปิดเผยข้อมูลยอดค้าปลีกที่อ่อนแอของอังกฤษได้เพิ่มแนวโน้มที่ธนาคารกลางอังกฤษจะปรับลดอัตราดอกเบี้ยลงเร็วๆ นี้นั้น ได้ช่วยหนุนหุ้นกลุ่มส่งออกปรับตัวขึ้นด้วย
ดัชนี FTSE 100 ตลาดหุ้นลอนดอนปิดที่ 7,674.56 จุด เพิ่มขึ้น 64.75 จุด หรือ +0.85%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเพียงเล็กน้อยเมื่อวันศุกร์ (17 ม.ค.) และปรับตัวลงเป็นสัปดาห์ที่ 2 ติดต่อกัน เนื่องจากบรรดาเทรดเดอร์ยังคงวิตกเกี่ยวกับความต้องการพลังงาน หลังสหรัฐ-จีนลงนามข้อตกลงการค้าเฟสแรกเมื่อวันพุธที่ผ่านมา และวุฒิสภาสหรัฐอนุมัติข้อตกลงการค้าสหรัฐ-เม็กซิโก-แคนาดาในสัปดาห์นี้
สัญญาน้ำมันดิบ WTI ส่งมอบเดือนก.พ. เพิ่มขึ้น 2 เซนต์ หรือ 0.03% ปิดที่ 58.54 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมี.ค. เพิ่มขึ้น 23 เซนต์ หรือ 0.4% ปิดที่ 64.85  ดอลลาร์/บาร์เรล
 
สัญญาทองคำตลาดนิวยอร์กปิดบวกเมื่อวันศุกร์ (17 ม.ค.) แต่ขยับขึ้นเพียงเล็กน้อยในรอบสัปดาห์นี้ เนื่องจากการพุ่งขึ้นทำนิวไฮของตลาดหุ้นสหรัฐได้ลดความน่าดึงดูดใจของทองในฐานะสินทรัพย์ปลอดภัย
สัญญาทองคำตลาด COMEX (Commodity Exchange) ส่งมอบเดือนก.พ. เพิ่มขึ้น 9.80 ดอลลาร์ หรือ 0.63% ปิดที่ 1,560.30 ดอลลาร์/ออนซ์ และในรอบสัปาดห์นี้ ราคาทองปรับตัวขึ้นเพียง 20 เซนต์
สัญญาโลหะเงินส่งมอบเดือนมี.ค. เพิ่มขึ้น 13.4 เซนต์ หรือ 0.75% ปิดที่ 18.073 ดอลลาร์/ออนซ์
สัญญาพลาตินัมส่งมอบเดือนเม.ย. พุ่งขึ้น 23.60 ดอลลาร์ หรือ 2.36% ปิดที่ 1,024.80 ดอลลาร์/ออนซ์
สัญญาพัลลาเดียมส่งมอบเดือนมี.ค. พุ่งขึ้น 47.10 ดอลลาร์ หรือ 2.2% ปิดที่ 2,224.90 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (17 ม.ค.) โดยได้แรงหนุนจากการเปิดเผยข้อมูลเศรษฐกิจที่แข็งแกร่งของสหรัฐ โดยดอลลาร์ปรับตัวขึ้นสู่ระดับสูงสุดในรอบ 1 สัปดาห์เมื่อเทียบกับยูโร
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1089 ดอลลาร์ จากระดับ 1.1135 ดอลลาร์, เงินปอนด์อ่อนค่าลงแตะที่ระดับ 1.3017 ดอลลาร์ จากระดับ 1.3076 ดอลลาร์ และดอลลาร์ออสเตรเลียอ่อนค่าลงสู่ระดับ 0.6877 ดอลลาร์สหรัฐ จากระดับ 0.6898 ดอลลาร์สหรัฐ
ดอลลาร์สหรัฐแข็งค่าเมื่อเทียบกับฟรังก์สวิส ที่ระดับ 0.9679 ฟรังก์ จากระดับ 0.9644 ฟรังก์ และแข็งค่าเมื่อเทียบกับดอลลาร์แคนาดา ที่ระดับ 1.3063 ดอลลาร์แคนาดา จากระดับ 1.3040 ดอลลาร์แคนาดา แต่ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 110.12 เยน จากระดับ 110.14 เยน